钦定古今图书集成/明伦汇编/官常典/第524卷 > 楚鼎
## 钦定古今图书集成/明伦汇编/官常典/第524卷 > 楚鼎

按《元史》本传：“鼎，安丰蒙城人。父㺹，仕金，为镇国上将
军，寿春府防御使。金亡归宋，命守宿州。岁己亥，以州
降阿术鲁命㺹守之。宋兵来攻宿州城破，㺹死之。宋
人囚鼎于镇江，会赦免。至元十二年，师渡江，鼎从知
太平州孟之缙降。行省遣鼎谕宁国府守将孙世贤，
下之，承制授鼎管军总管。制下，加怀远大将军，领兵”
镇宁国，平建平、南湖、广德诸盗。鼎与权万户孛罗台
护送徽州招抚使李铨男汉英归徽州，谕铨下其城。
十三年，汉英与李世达叛，旌德、太平两县附之。鼎与
兀忽纳进兵，用徽人郑安之策，按兵而入，兵不血刃
而乱定。十五年，鼎始受符印。十八年东征日本，鼎率
千馀人从左丞范文虎渡海，大风忽至，舟坏，《鼎挟》破
舟板，漂流三昼夜，至一山；会《文虎》船，因得达高丽之
金州。合浦海屯驻散兵，亦漂泛来集，遂领之以归。